XV asyryň ahyryndan başlap Ýewropanyň öňdebaryjy ýurtlary pese düsüp başlap iri ýer eýelerine garşy göreş ýaýbaňlandy. Halkyň, adamlaryň garaýyşlarynda hem öwrülişik boldy Medeniýet şol wagta çenli görülip-eşidilmedik derejä ýokary göterilip başlapdyr. Ylym, edebiýat we sungat paarlap ösüpdir. Ol hem ilki Italýada başlanypdyr. Sebäbi XIV asyrda Italýanyň baý şäherlerinde ilkinji manfakturalar peýda bolupdyr. Işewür monarh ýüze çykypdyr. Olar dünýä täzeçe garapdyrlar. Iri ýer eýeleri bet gazanç etmek üçin talaňçylykly uruşlary we ýerleri basyp almagy niýet eden bolsa, onda işewür adamlar baýlygy söwda hem-de manufakturalardaky hakynatutma işçileri ezmek arkaly edinmeklige çalşypdyrlar. Işewür adamlar “Adam ömrüni ukyda ýatyp geçirmek üçin däl-de, eýsem hereket etmek üçin dogulypdyr” diýen kada eýeripdirler. Olar ylym we tehnikanyň ösmegine gyzyklanypdyrlar. Kärhana eýeleri biri-biri bilen bäsleşip, täze-täze mehanizmleri we enjamlary işe girizipdirler. Takyk hasaplamalar esasynda gysga wagtda ägirt uly jaýlary bina edipdirler, galalary, portlary, kanallary gurupdyrlar. Şäherliler wagty peýdalanmaga üns berip “Wagty peýdalanmagy başarýan adam islän zadynyň eýesi bolar” diýipdirler. Söwda we bank dolanyşygy bilen meşgullanypdyrlar. Ýörite manfakturalary bolupdyr. Italýada bir tarapdan beýleki ýurtlar bilen söwda baglaşdyrýan bolsa, beýleki tarapdan bank işinden ol ýerde köp girdeji gazazanylypdyr. Şol sebäpli söwdagärleriň, bank eýeleriniň, senagatçylaryň elinde ep-esli serişde jemlenipdi. Demirgazyk we Orta Italýada özara uruşlar netijesine syýasy häkimýet söwda-senagat we bank üýşmeleňleriniň elinde jemlenipdir. Baýlar öz aralarynda bäsleşipdir. Owadan köşkler gurmak, biri-birinden tapawutly geýinmek, dürli şay-sepleri dakmak, zynatly öý goşlaryny edinmeklige çalşypdyrlar. “Wozraždeniýa” termini fransuzça “Renessans” bolup, işewür adamlaryň durmuşynda, ylmynda uly ähmiýete eýe bolupdyr.